Osnovna škola Petra Zrinskog

Krajiška 9

10 000 Zagreb

**Obavijest o početku nastave**

Poštovani i dragi učenici i roditelji/skrbnici,

nastava za naše učenike počinje u **ponedjeljak 6. 9. 2021.**

Učenici će nastavu pohađati u školama-domaćinima prema **planu preseljenja**:

|  |  |  |  |  |
| --- | --- | --- | --- | --- |
| **RAZRED** | **ŠKOLA** | **TERMIN ULAZAKA** | **ULAZ** | **PRIJEVOZ** |
| 1. | Oš Ivana Cankara | 8:00 | Stražnji ulaz- iz ulice Simona Gregorčića | NE |
| 2. | OŠ Tina Ujevića | 8:00 | Glavni | NE |
| 3. | OŠ Izidora Kršnjavoga | 7:30 | Stražnji ulaz | NE |
| 4. | OŠ Izidora Kršnjavoga | 7:30 | Glavni | NE |
| 5.  6. | Oš Julija Klovića | Prema rasporedu autobusa | Glavni | DA |
| 7.  8. | OŠ kralja Tomislava | Prema rasporedu autobusa | Ulaz kraj dvorane iz Ulice Zvonimira Rihtmana | DA |

Učenici od **1. do 4. razreda** će nastavu pohađati isključivo u **jutarnjoj** smjeni, a **nakon nastave** se održava program produženog boravka (osim prvi dan).

Učenici od **5.-8. razreda** će nastavu pohađati u **turnusima** i to prema sljedećem rasporedu:

* Učenici **5. i 6. razreda** u OŠ Julija Klovića prvi tjedan pohađaju nastavu u **popodnevnoj** smjeni.
* Učenici **7. razreda** u OŠ kralja Tomislava prvi tjedan nastavu pohađaju u **popodnevnoj** smjeni.
* Učenici **8. razreda** u OŠ kralja Tomislava prvi tjedan nastavu pohađaju u **jutarnjoj** smjeni.

Učenici **prvih** razreda u ponedjeljak 6. 9. 2021. trebaju doći u **OŠ Ivana Cankara u 11 sati na glavni ulaz**. Učenici prvi dan škole nemaju nastavu, već nakon upoznavanja učiteljica idu s roditeljima doma. Ponesite školske torbe jer će učiteljice podijeliti udžbenike.

U ponedjeljak, 6. 9. 2021., svi učenici od **2. do 8. razreda** će imati **tri školska sata** u trajanju od **40 minuta**. Prvi dan se **neće** održavati program produženog boravka. Raspored nastave učenici će dobiti prvog dana nastave. Svi učenici trebaju ponijeti **bilježnicu i olovku**, a učenici predmetne nastave uz bilježnicu i olovku trebaju ponijeti i **masku**. Masku je potrebno nositi u prijevozu i u školi. O točnom rasporedu okupljanja i ulazaka u školu će učenici i roditelji/skrbnici biti obaviješteni preko **razrednika**.

Učenici predmetne nastave imaju osiguran **prijevoz**. Trenutno je u izradi **raspored** dolazaka učenika u školu i odlazaka učenika iz škole te će isti biti objavljen do kraja tjedna na mrežnoj stranici naše škole. Polazak i dolazak autobusa će biti iz/do Reljkovićeve ulice. Učenici su obvezni nositi maske u autobusu.

Svi učenici se u prijevozu i po školi trebaju kretati poštujući propisane **epidemiološke mjere** te prema **uputama** koje se nalaze na mrežnoj stranica škole, ali i uz uvažavanje **protokola škola domaćina** o čemu će učenici i roditelji/skrbnici biti obaviješteni preko **razrednika**.